LT
C 235/70
Europos Sąjungos oficialusis leidinys
2023 7 3
Reikalavimai Ieškovė Bendrojo Teismo prašo: — panaikinti 2022 m. gruodžio 8 d.
Komisijos deleguotąjį reglamentą (ES) 2023/340 (1) kuriuo dėl išsaugojimo priemonių Zilto išoriniame rife (Sylter Aussenriff), Borkumo rifo seklumoje (Borkum-Riffgrund), Dogerio bankoje (Doggerbank) ir Rytinėje Vokietijos įlankoje (Östliche Deutsche Bucht), taip pat Klaverio bankoje (Klaverbank), Fryzų Fronte (Friese Front) ir Viduriniame Ustergrondene (Centrale Oestergronden) iš dalies keičiamas Deleguotasis reglamentas (ES) 2017/118; — priteisti iš atsakovės bylinėjimosi išlaidas.
Ieškinio pagrindai ir pagrindiniai argumentai Grįsdama ieškinį ieškovė remiasi šiais dviem pagrindais. 1.
Pirmasis ieškinio pagrindas: sutarčių pažeidimas Ieškovė tvirtina, kad ginčijamas reglamentas pažeidžia ESS 5 straipsnio 4 dalyje įtvirtintą proporcingumo principą.
Konkrečiai: — Ginčijamu reglamentu nesiekiama jame nustatyto teisėto tikslo, susijusio su „rifų“ tipo buveinės (kodas 1170) apsauga.
Teigiama, kad Buveinių direktyvos I priede nurodyta „rifų“ tipo buveinių apibrėžtis, kuria remiasi Vokietija, yra pernelyg neapibrėžta.
Komisija nepagrįstai nesuabejojo šia apibrėžtimi. — Teritorijos, kurioms taikomi nustatyti žvejybos apribojimai, yra per didelės ir viršija tai, kas būtina buveinėms apsaugoti. — Tiek, kiek Reglamentas susijęs su biotopo tipo „Rūšių turtingos žvyro, stambaus smėlio ir kriauklių žvyro teritorijos jūroje ir pakrančių zonose“ apsauga, ieškovės teigimu neįrodyta, kad šio biotopo apsaugai reikalingi žvejybos apribojimai. — Neįmanoma patikrinti ginčijamu reglamentu nustatytų žvejybos apribojimų tinkamumo, nes Vokietijos pateikto valdymo priemonių techninio pagrindo nepakanka.
Komisija tuo nepagrįstai nesuabejojo. — Be to, tam tikrų žvejybos Zilto išorinio rifo rytinėje dalyje apribojimų išimtys numatytos tradicinei krevečių žvejybai, bet ne kitiems žvejybos būdams, kurie daro palyginti nedidelę įtaką buveinėms. — Be to, žvejybos veiklos draudimo 55 % Amrumo bankos rajono negalima pateisinti, bent jau kiek tai susiję su krevečių žvejyba.
Krevečių žvejybos poveikis po jūros dugnu esančiam smėlio gruntui buvo tinkamai ištirtais įvairiais tyrimais.
Reikšmingo poveikio smėlio seklumos buveinei nėra. — Kalbant apie dalį Zilto išorinio rifo, kuriai netaikomi žvejybos apribojimai, tam nėra jokio techninio pagrindimo, todėl kyla abejonių dėl žvejybos apribojimų visoje teritorijoje. 2.
Antrasis ieškinio pagrindas: kompetencijos nebuvimas Kadangi ginčijamas deleguotasis reglamentas susijęs su biotopo tipo „Rūšių turtingos žvyro, stambaus smėlio ir kriauklių žvyro teritorijos“ apsauga, ieškovės nuomone šis tikslas nepatenka į Reglamento (ES) Nr. 1380/2013 (2) 11 straipsnio 2 dalies ir Direktyvos 2008/56/EG (3) 13 straipsnio 4 dalies kompetencijos sritį, nes šis biotopo tipas nėra įtrauktas į jokią nacionalinių priemonių programą ir nepatenka tarp Direktyvos 2008/56/EB 13 straipsnio 4 dalyje nurodytų saugomų teritorijų.
(1) (2) (3)
OL L 48, 2023, p. 1.
2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr.
1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013, p. 22).
2008 m. birželio 17 d. Europos Parlamento ir Tarybos direktyva 2008/56/EB, nustatanti Bendrijos veiksmų jūrų aplinkos politikos srityje pagrindus (Jūrų strategijos pagrindų direktyva) (OL L 164, 2008, p. 19).